《送临濠花仲敷归觐》
明代·董纪

蒲叶青青芦笋长，渡江游子驾楼航。不期去路成归路，却认他乡作故乡。

水涨淮河鱼正贱，花开野店酒初香。倚门望久清明近，急急还家到侍傍。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》